november 2015 - Connaissances\nSkriv en kommentar 30. november 2015 Jette\nI Frankrig har de et begreb der hedder la laïcité. Det er et princip, der er dybt forankret i det franske samfund og den franske folkesjæl, og er udtrykt i både Menneskerettighedserklæringen fra 1789 og i den IV. og V. Republiks forfatning. Særligt den V.\nLaïcité betyder direkte oversat ‘verdslighed’. I praksis betyder det i Frankrig adskillelse af stat og religion, og adskillelse af skole og religion. I Frankrig blev stat og kirke adskilt allerede i 1905, og i loven fra dengang fastsættes det, at staten og dens repræsentanter skal være trosneutrale, og at uddannelsen af borgerne skal være verdslig, offentlig og obligatorisk. Det betyder blandt andet, at der ikke undervises i religion i det offentlige franske skolesystem. Med andre ord: Religion er en privatsag, og vedkommer ikke andre end den enkelte borger. Hvor loven fra 1905 bestemte, at der ikke må forefindes trossymboler (for eksempel kors, halvmåne, jødestjerne…) på offentlige bygninger, så blev den strammet i 2004, da det blev indført at elever ikke måtte bære religiøse symboler for bestemte trosretninger i skoler og gymnasier, for eksempel det kristne kors, den jødiske kalot eller det muslimske tørklæde.\nDen franske forfatning hviler på principperne fra den franske Menneskerettighedserklæring fra 1789 – la Déclaration des Droits de l’Homme et du Citoyen, hvor artikel 10 anfører religionsfriheden. I artikel 1 i den V. Republiks forfatning står der således: La France est une République indivisible, laïque, démocratique et sociale. Elle assure l’égalité devant la loi de tous les citoyens sans distinction d’origine, de race ou de religion. Elle respecte toutes les croyances. […] (Frankrig er en udelelig, verdslig, demokratisk og social republik. Den sikrer lighed for loven for alle borgere, uden skelnen til oprindelse, race eller religion. Den respekterer alle trosretninger. […]).\nDet er jo en lidt anden historie end hvordan det forholder sig i Danmark. I Danmark er stat og kirke ikke adskilt, og selvom Grundloven foreskriver religionsfrihed, som det anføres i §67, så er der alligevel forskel på medlemmer af folkekirken og alle andre trossamfund (§69). Da jeg gik i skole i 70’erne havde vi ugentlige kristendomstimer. Det er, så vidt jeg ved, blevet ændret til religionsundervisning, men der undervises stadig i det i den danske folkeskole.\nHvor grundfæstet la laïcité ligger i franskmændene oplevede jeg for år tilbage, da at jeg var på privat besøg i Frankrig. Det var kort før min ældste datters konfirmation, og sådan en fylder jo en del for de fleste her i landet. Så under et middagsselskab fortalte jeg kort om det. Men det var ret tydeligt at se, at franskmændene undrede sig over, at jeg fortalte om det. Faktisk spurgte min bordherre mig direkte: “Hvorfor fortæller du det?”. Det tog mig lige et par sekunder før jeg fangede sammenhængen: Religion er en privatsag i Frankrig, det behøver man ikke underholde med. Andre gange har jeg dog haft gode samtaler med franskmænd om religion, men det har altid været med udgangspunkt i kulturforskelle mellem Danmark og Frankrig, og ikke personlige overbevisninger.\nI den sammenhæng skal tegneren Joann Sfars tegning efter attentaterne 13. november ses. Han takker for hashtagget PrayForParis, men frabeder sig mere religion indblandet i sagen.\nDet bliver diskuteret i Frankrig, om la laïcité er gået for vidt. Senest har en række parlamentsmedlemmer kritiseret foreningen af borgmestre i Frankrig for at være FOR verdslige. Borgmesterforeningen har formuleret en ‘manual’ som angiver, hvordan borgmestrene bør opføre sig ‘religionsneutralt’ og uden at tilkendegive egen tro eller ikke-tro. Som folkevalgte repræsentanter skal de være religionsneutrale i deres offentlige virke, men hvor går grænsen? Må de så heller ikke slå korsets tegn for sig, når de går ind i en katolsk kirke (hvis de bekender sig til den katolske tro), som et parlamentsmedlem spørger? Foreningens ‘manual’ anbefaler ligeledes, at man på et rådhus eller andre offentlige bygninger ikke pynter op med den traditionelle julekrybbe, og det har indtil videre fået tre borgmestre (fra Front National) til at forlade borgmesterforeningen smækkende med døren. Du kan læse hele artiklen her.\nHar du lyst til at dykke længere ned i teksterne om det juridiske grundlag for la laïcité, kan du finde teksterne her.\nSkriv en kommentar 27. november 2015 Jette\nRegionen Midi-Pyrénées ligger i det sydvestlige Frankrig, hvor det mod vest grænser op til Aquitaine-regionen, mod nord til Limousin og Auvergne, og mod øst til Languedoc-Rousillon. Mod syd grænser regionen op til Pyrenæerne, som den midterste af de tre franske regioner, der har grænse til Spanien.\nRegionen, der med et areal på ca. 45.000 km2 er en af de største i Frankrig, er faktisk større end Danmark, der har et areal på ca. 43.000 km2. De 8 departementer, der udgør Midi-Pyrénées, er Ariège (09), Aveyron (12), Gers (32), Haute-Garonne (31), Hautes-Pyrénées (65), Lot (46), Tarn (81) og Tarn-et-Garonne (82).\nRegionens hovedby er Toulouse.\nDa Maurerne invaderede den spanske halvø i starten af 700-tallet, nåede de ret hurtigt helt op til Pyrenæerne og fortsatte ind i Frankrig. I år 721 var de ved Toulouse, men blev slået tilbage. Da Charlemagne blev frankernes konge i år 768 gik der ikke mange år, før han samlede det sydvestlige Frankrig i le Royaume d’Aquitaine, og gjorde Toulouse til hovedstaden. Dels for at dæmme op for Maurernes indtrængen i Frankrig, men også for at den ene af hans sønner kunne arve området. Det slag, der bliver beskrevet i Rolandskvadet, er fra denne periode.\nI 1858 hævdede en ung pige, Bernadette, at have set Jomfru Maria gentagne gange i en grotte ved byen Lourdes. Siden er Lourdes blevet en pilgrimsby, som troende katolikker og syge valfarter til i håbet om helbredelse. Cirka 6 millioner troende og (almindelige) turister besøger byen hvert år.\nEr man ikke lige til religiøs turisme i Lourdes, er der mange andre ting at tage sig til i regionen. Måske er det mest bjergene der trækker, både for dem der holder af at vandre, men også (og måske især) for cykelsportsentusiasterne. Nogle af de hårdeste Tour de France etaper er kørt i regionen, der huser både Col du Tourmalet og Plateau de Beille, for at nævne et par stykker. Pic du Midi, der ligger i næsten 2900 meters højde, er en anden af de høje tinder, som man kan besøge, men kun via kabelbane.\nMidt i regionen ligger charmerende Toulouse, la ville rose, som den bliver kaldt, både på grund af tagenes og bygningernes farve, men også fordi indbyggerne traditionelt stemmer til venstre for midten. I Toulouse ligger også Airbusfabrikkerne som man kan besøge, men kun på forudbestilling.\nAirbus 380 (pixabay.com)\nI den nordlige del af regionen, på grænsen mod Aquitaine, ligger vinbyen Cahors, som vist ikke behøver nærmere præsentation. På østsiden af den nord-sydgående mortorvej A20 ligger naturparken Parc régional naturel des Causses du Quercy. I parken ligger nogle enestående underjordiske grotter som alle er et besøg værd, for eksempel Grottes de Lacave, Grotte du Pech-Merle eller la Grotte des Merveilles i Rocamadour. Landsbyen Rocamadour er et af de mest besøgte steder i Frankrig, dels på grund af dens formidable beliggenhed på siden af en klippe, men også fordi pilgrimme valfarter dertil og har gjort det siden Middelalderen, for at tilbede la vierge noire i byens kirke. Her kan du se billeder af Rocamadours imponerende beliggenhed.\nHar du besøgt et eller flere steder i Midi-Pyrénées? Eller måske ligefrem været oppe i bjergene på cykel? Fortæl os gerne om det i kommentarfeltet.\nSkriv en kommentar 26. november 2015 Jette\nFranske Film Mandages efterårsprogram er ved at være ved vejs ende. Der er to film tilbage på programmet inden jul:\nLove (30. november). Med Karl Glusman, Aomi Muyock og Klara Kristin. Instruktør: Gaspard Noé. Spiller både i Øst for Paradis i Aarhus og Grand Teatret i København. Filmen får iøvrigt ordinær premiere i Øst for Paradis, Grand Teatret og Cinemaxx 17. december.\nValley of Love (7. december). Med Gérard Depardieu, Isabelle Huppert, Dan Warner, Aurélia Thiérrée og Dionne Houle. Instruktør: Guillaume Nicloux.\nFranske Film Mandage er arrangeret af Institut Français i samarbejde med Grand Teatret i København og Øst for Paradis i Århus.\nTirsdag d. 1. december har Grand Teatret premiere på den verdensberømte franske fotograf Yann Arthus-Bertrands film Human. Og at dømme efter traileren tror jeg nok, den er værd at tage en tur til København for.\nHvilke film skal du ind og se?\nFranske film i biografen, januar 2018\nFår du set nogle film?\nSkriv en kommentar 25. november 2015 Jette\nEn af mine nærmeste veninder er indfødt franskmand og dansk gift. Hun er også frivillig på den frankofone radio Escapade i København, der sender ugentlige programmer på fransk. I mandags havde hun et indslag om attentaterne i Paris. Essensen af indslaget er hendes bekymring for, at de mange tv- og avisbilleder om terror, død og ødelæggelse fra den 13. november skal skygge for de anderledes livsglade, smukke erindringsbilleder vi allesammen har på nethinden af byernes by: Hverdagsbilleder fra cafélivet, lysene på Pont Neuf om aftenen, elskende der slentrer gennem byen, lysene fra rækkerne af biler i Paris’ tusmørke…\nSå jeg tænkte, at vi skal prøve at finde vores glade, positive, livsbekræftende billeder fra Paris frem. Her er nogle af mine. Til dig, Dorothée, og alle jer andre:\nGademusikanter i Saint-Germain-des-Prés\nHygge og afslapning i Luxembourghaven\nSolnedgang ved Pont des Arts\nAt have en flok skønne gymnasiepiger med til Paris…\n…og se dem få karruselmanden til at starte karrusellen – bare for dem :)\nUdsigten fra toppen af Eiffeltårnet\nGadelivet ved Sacré-Coeur…\n…mens man spiser jordbær :)\nLa bonne bouffe…\nKærlighed i silende regn\nHar du også livsglade billeder med skønne øjeblikke fra Paris? Slå det (eller dem) op på Connaissances’ facebook-væg, og lad os sammen jage de mørke, triste skygger væk.\nFotos: Stine Odgaard Villemoes, Mathilde Renberg, Jette Odgaard Villemoes\nSkriv en kommentar 24. november 2015 Jette\nRegionen Lorraine ligger i det nordøstlige Frankrig, hvor den mod øst grænser op til Alsace-regionen, mod syd til Franche-Comté, mod vest til regionen Champagne-Ardenne. Mod nord har regionen landegrænse mod både Belgien, Luxembourg og Tyskland.\nRegionen består af departementerne Meurthe-et-Moselle (54), Meuse (55), Moselle (57) og Vosges (88). Regionens hovedby er Metz.\nLorraine-området har, sammen med Alsace, i flere århundreder været en del af det tysk-romerske rige, det som på fransk bliver kaldt le Saint-Empire romain germanique. Det tysk-romerske rige dækkede det meste af Centraleuropa fra Hamborg i nord til Norditalien i syd, og fra Polen og Tjekkiet i øst til den franske grænse mod Tyskland, Schweiz og Italien (som vi kender den i dag), men inklusive Alsace og Lorraine områderne. Det tysk-romerske rige bestod, med skiftende grænser, i omkring 800 år frem til begyndelsen af 1800-tallet, hvor Napoléon underlagde sig det meste af Europa.\nLorraine-området kom ind under den franske trone i 1766, da Louis XV’s svigerfar, den væltede polske konge Stanislas Leszczynski, som i sin egenskab af den franske konges svigerfar havde fået tildelt området, døde. Under den franske revolution blev de fire departementer dannet, og området var under fransk herredømme indtil det forsmædelige franske nederlag til preusserne i 1870. Ved fredsaftalen mellem Frankrig og Preussen blev både Alsace og Lorraine indlemmet i det tyske kejserrige, og dele af de to områder kom først tilbage til Frankrig i 1918. Ud over at besætte Frankrig i 1940, annekterede Nazityskland det meste af Alsace-Lorraine under 2. Verdenskrig.\nLorraine-regionen ligger godt og vel halvvejs mellem Danmark og Provence, så hvis ikke man tager til området som feriedestination, men blot stopper for en overnatning (eller to), er det en oplagt mulighed at bruge nogle dage på at se regionen nærmere an, inden man fortsætter til Middelhavet.\nLige nord for Metz ligger Thermapolis, et kursted/spa-resort, hvor man kan slappe af og fornøje sig med diverse vandbehandlinger. Eller kryoterapi, som er deres nyeste tilbud (brrr….). Man kunne også bruge en dag i selve Metz, besøge det historiske centrum eller museet for krigen i 1870. Vest for Metz ligger Verdun, der var skueplads for et af de største slag mellem tyskere og franskmænd under 1. Verdenkrig. Hvis man er til den slags turisme.\nVælger man at køre lidt længere sydpå ad motorvej A31 mod Middelhavet, er Nancy et godt sted at overnatte. Byens nærmest royale centrum er et besøg værd, og har man lidt mere tid til rådighed, kan man tage en tur ud til Château de Lunéville øst for Nancy, hvor ovenfor nævnte svigerfar til Louis XV (Stanislas Leszczynski) holdt hof for oplysningsfilosofferne.\nI den sydlige ende af regionen, i departementet Vosges og ikke så langt fra motorvejen, ligger byen Vittel. Jo, det er der mineralvandet, vi køber i flasker, kommer fra. Der ligger et af Frankrigs kendteste kursteder, Vittel Thermes et Spa, hvor man kan få behandlinger for blandt andet urinvejslidelser og gigtlidelser. Man kan også bare bruge en dags tid i spafdelingen, hvis man trænger til lidt afslapning.\n4 kommentarer 23. november 2015 Jette\nDen undtagelsestilstand som præsident Hollande indførte fredag aften d. 13. november, og som han i en tale på den ekstraordinært indkaldte kongres for hele Parlamentet sidste mandag (blandt mange andre tiltag) ønskede at få forlænget til 3 måneder, blev vedtaget af det franske Parlament i fredags.\nDa Parlamentet består af to kamre, Nationalforsamlingen og Senatet, skulle præsidentens forslag (som alle andre lovforslag i øvrigt) igennem begge kamre. I torsdags vedtog Nationalforsamlingen forlængelsen stort set enstemmigt, og i fredags blev det vedtaget i Senatet. I dag (mandag) forventes præsidenten at skrive loven under.\nUndtagelsestilstanden gælder for hele det franske territorium og betyder, at den udøvende magt (præsident og regering) og dens redskab (politiet, hæren og sikkerhedsstyrkerne) får udvidede beføjelser for hurtigere at kunne reagere på mistænkelige aktiviteter. Men for at sikre at magten ikke korrumperer (som Montesquieu udtrykker det) mens undtagelsestilstanden står på, skal den lovgivende magt (Parlamentet) i perioden, hvor præsidenten har udvidede magtbeføjelser, holde øje med, at han ikke misbruger disse beføjelser. Af samme årsag kan præsidenten ikke opløse Nationalforsamlingen mens landet er i undtagelsestilstand (hvilket han normalt kan).\nUndtagelsestilstanden betyder blandt andet at der er indført forbud mod demonstrationer og større forsamlinger i det offentlige rum, at politiet kan sætte folk i husarrest (assignation à résidence) alene hvis man opfører sig mistænkeligt, og at politifolk må bære våben når de har tjenestefri. Der er desuden indført øget grænsekontrol, og hjemmesider, der hylder terrorisme, kan blokeres.\nSkal du til Frankrig, eller et andet sted der hører under fransk territorium, indenfor de næste tre måneder, så er det en god ide først og fremmest at sørge for at have dit pas på dig til enhver tid, så du kan legitimere dig.\nDemonstrationer i Frankrig de kommende dage\nSkriv en kommentar 20. november 2015 Jette\nRegionen Limousin ligger det midtvestlige Frankrig, hvor den mod vest grænser op til Aquitaine og Poitou-Charentes, mod nord til regionen Centre-Val-de-Loire, mod øst Auvergne og mod syd Midi-Pyrénées. Selvom det meste af regionen rent geologisk/geografisk ligger i le Massif Central, hører den historisk sammen med Aquitaine-regionen, som den også vil blive lagt sammen med, når regionsreformen træder i kraft 1. januar 2016.\nRegionen består af 3 departementer: Corrèze (19), Creuse (23) og Haute-Vienne (87). Regionens hovedby er Limoges.\nAllerede i 500-tallet kom området ind under frankernes herredømme, da frankernes konge, Clovis I, slog visigoterne på flugt. Det blev starten på en æra, hvor religiøse eneboere (eremitter) slog sig ned i regionen for at leve i asketisk ensomhed, bede og arbejde, og senere i Middelalderen slog mange religiøse ordner sig ned i regionen. I 700-tallet grundlagde Charlemagne (Karl den Store) kongedømmet Aquitaine, som på det tidspunkt omfattede det meste af det sydvestlige Frankrig, herunder blandt andet også Limousinområdet. I flere århundreder var der fredeligt i regionen, og det betød en økonomisk velstand, da mange pilgrimme valfartede til området, og flere slog sig ned. I 1152 giftede Aliénor d’Aquitaine sig med Henri Plantagênet, som senere blev Henri II af England. Hun var arving til hele Aquitaineområdet, der ved brylluppet indgik som hendes medgift og derved kom ind under den engelske trone. Området fortsatte med at være velstående under det engelske herredømme, men Hundredårskrigen, der brød ud i 1337, betød et tilbageslag og krise for regionen. Mange byer blev plyndret af skiftevis engelske og franske soldater, alt efter hvem der havde overtaget. I 1600-tallet kom området endeligt ind under den franske trone.\nDen 10. juni 1944, fire dage efter de allieredes landgang i Normandiet, blev landsbyen Oradour-sur-Glane overfaldet af den tyske besættelsesmagt. Kvinder og børn blev lukket inde i landsbykirken, og landsbyens mænd blev gennet ind i nogle lader og brutalt skudt ned, hvorefter der blev sat ild til. Ligeledes blev kirken sat i brand, og de kvinder og børn, der forsøgte at flygte, blev skudt. I løbet af kort tid var 642 af landbyens indbyggere dræbt. Efter afslutningen på 2. Verdenskrig besluttede de Gaulle, at ruinerne af landsbyen skulle blive stående som et evigt minde over udåden. En ny landsby blev bygget tæt på, og ruinerne af den nedbrændte by fremstår i dag som et museum.\nRegionen er måske ikke det sted i Frankrig, man først tænker på, når man tænker ferie i Frankrig. Først inden for de seneste årtier er der kommet motorveje gennem regionen, der ellers har ligget lidt uden for de almindelige turisters vej sydpå til Middelhavet eller Auvergnes vulkankratere i den østlige del af le Massif Central. Fra den vestlige del af regionen er der heller ikke så langt til Bordeauxområdet og Aquitaines Atlanterhavskyst. Den berømte Lascaux grotte ligger i Dordogne, lige på den anden side af departementsgrænsen mellem Corrèze og Dordogne.\nDet betyder dog ikke, at der ikke er noget at se i området. Omdrejningspunktet for turismen i regionen er primært naturoplevelser og historiske steder. Det kan du læse mere om her.\nSol og varme i november\nSkriv en kommentar 19. november 2015 Jette\nHvis du har brug for at drømme dig lidt væk til sydens sol og varme på sådan en trist og regnfuld novemberdag, så synes jeg du skal læse (eller genlæse) indlægget om marokkansk mosaikkunst. Det er en spændende historie om et gammelt kunsthåndværk der stadig praktiseres i Marokko, som du også kan se i videoen i indlægget. Og har du fået lyst til selv at få sådan et bord, så giver Torsten stadig 20% til Connaissances’ læsere måneden ud. Der er ca. 3 måneders leveringstid, så det er ikke for tidligt at bestille inden næste forårs udeliv begynder.\nSkriv en kommentar 18. november 2015 Jette\nEn af de franske desserter, jeg holder mest af (næst efter crème brûlée, men der har jeg lige noget uafsluttet hængende…), er Tarte Tatin. Og hvis du ikke har lyst til at læse endnu en opskrift, men bare gerne vil vide, hvorfor den hedder Tarte Tatin, så er det nu, du skal scrolle ned i bunden af indlægget.\nDa jeg boede i Frankrig viste en kok mig, hvordan man laver den, for det er en ‘omvendt-tærte’, så man skal lige kende teknikken. Men han lavede den på gasblus, og da jeg nogle år senere prøvede herhjemme gik det ikke så godt, dels på grund af formen jeg brugte, dels på grund af mit elkomfur.\nTricket er nemlig at finde en bageform, der både kan tåle en kogeplade og dernæst at komme i ovnen. Man kan godt få en speciel form til Tarte Tatin – hvis man vil betale de omkring 350 kroner den ideelle størrelse, 24 cm i diameter, koster. Det havde jeg ikke lyst til. Istedet fandt jeg en pande med stålhåndtag (der kan gå i ovnen), til 129 kroner. Den fungerer glimrende.\nFørst lavede jeg mørdejen, der består af\nen stor skefuld sukker\nlidt lunkent vand til at samle dejen med.\nSå skrællede jeg ca 800 gram æbler (f.eks. Belle de Boskoop) og skar dem i tykke både.\nPå min nyindkøbte pande (det er en helt almindelig stegepande som nu er udnævnt til Tarte Tatin form), karamelliserede jeg 100 gram sukker. Det er vigtigt at holde øje med det og røre jævnligt, så det ikke brænder på men blot karamelliserer. Da det var helt flydende og brunt tilsatte jeg 50 gram smør under rolig omrøring. Skruede lidt ned for varmen, og lagde æblestykkerne pænt arrangeret i panden oveni karamelblandingen. Mens æblerne stod og simrede i karamelblandingen i et kvarters tid, rullede jeg mørdejen ud i en cirkel, så den passer som låg over æblerne. Dejen kan være svær at få løftet op fra bordet uden at gå i stykker, så jeg rullede den ud på et stykke bagepapir så jeg kunne få en hånd under, og vendte den over æblerne og trak bagepapiret af. Dejen skal slutte til rundt langs kanten. Så ind i ovnen med det hele, 200 grader i ca. 25 minutter. Når man tager den ud igen, skal man lige huske at bruge grydelapper til håndtaget…(!!)\nLad tærten hvile nogle minutter, og måske skal den lige løsnes lidt rundt langs kanten. Så lægges serveringsfadet omvendt oven på panden, og det hele vendes, så tærten ender på serveringsfadet med æblerne opad.\nHvorfor hedder den Tarte Tatin? Historien siger, at det var søstrene Tatin, der sidst i 1800-tallet ved et tilfælde ‘opfandt’ opskriften. Den var ikke tænkt som en ‘omvendt-tærte’, men æblerne brændte på, og i stedet for at smide dem ud røg de ind i ovnen igen, nu med dejen ovenpå, så de ikke brændte yderligere, og da den kom ud igen blev den vendt.\nDag 4 efter attentaterne i Paris\nSkriv en kommentar 17. november 2015 Jette\nDer er ved at være overblik situationen, og analyserne, eftertanken og omfanget af tragedien melder sig. Der kommer navne og ansigter på de dræbte, de personlige historier og øjenvidneberetningerne dukker op. I aviserne, men også – og især – på de sociale medier.\nDer luftes mange forskellige synspunkter, og midt i al sorgen og med angsten for yderligere angreb tror jeg de fleste af os har svært ved at overskue omfanget af konsekvenserne for verdenssamfundet. Jeg synes dog det er værd at holde fast i den omfattende hjælp og medmenneskelighed, vi også har været vidne til de seneste dage. Det har været livsbekræftende at se, hvordan mennesker har støttet og hjulpet hinanden på tværs af religioner og kulturer.\nFlere gange de seneste tre dage har jeg i det franske nyhedsbillede set og hørt vendingen ‘…pour la première fois dans l’histoire de la Ve République’ (‘…for første gang i den V. republiks historie‘). Vi er ikke på randen af en 3. Verdenskrig, som visse medier mener, men situationen er af en karakter, så flere elementer i den franske forfatning kommer i spil for første gang siden 1958, eller for første gang i mange år:\nI går indkaldte præsidenten hele Parlamentet, som består af to kamre – Senatet og National-forsamlingen – til kongres på Versailles slottet i går. Der er 348 senatorer og 577 medlemmer af Nationalforsamlingen, som tilsammen udgør det franske Parlament. Det er mange mennesker at skulle samle med 2 dages varsel, når sikkerheden samtidig skal være mere end i top. En sådan kongresindkaldelse er kun sket ganske få gange i hele den V. republiks historie.\nHer holdt præsidenten en tale til forsamlingen, hvori han blandt andet bad Parlamentet behandle hans forslag om forlængelse af undtagelsestilstanden, debattere ændringsforslag til forfatningen så staten bedre kunne sætte ind overfor denne (nye) slags trusler (vi skal huske på at forfatningen i sit grundlag er fra 1958, og der er sket en del siden). Derudover ønskede han politi og retsvæsen styrket med 8500 ekstra stillinger, og annoncerede en øget indsats i Syrien.\nDet der er værd at bide mærke i er, at præsidenten efter sin tale forlod forsamlingen, som derefter skulle debattere hans forslag. Fordi det er den udøvende magt (præsidenten og herunder regeringen) der adresserer den lovgivende magt (Parlamentet).\nFrançois Hollande indførte État d’urgence – undtagelsestilstand – fredag aften. I den situation kan han som præsident overtage alle magtbeføjelser, men skal inden for 12 dage have Parlamentets flertal, hvis undtagelsestilstanden skal forlænges. Han har ønsket at få den forlænget til 3 måneder, hvilket er usædvanlig lang tid, og derfor skal Parlamentet stemme om det inden for de næste 12 dage. Fordi den lovgivende magt skal give sin accept af præsidentens midlertidige overtagelse af alle magtbeføjelser. I perioden med undtagelsestilstand kan præsidenten desuden ikke opløse Parlamentet.\nHollande har desuden dekreteret 3 dages landesorg (søndag, mandag og tirsdag). Det er første gang i den V. republiks historie at det sker. I januar efter Charlie Hebdo attentatet blev der dekreteret 1 dags landesorg, og tidligere har det kun været noget, der skete, når en (tidligere) præsident afgik ved døden, som det var tilfældet med Charles de Gaulle, Georges Pompidou og François Mitterand, hvor der i hvert tilfælde blev dekreteret 1 dags landesorg.\nIngen ved, hvad og hvor der sker noget næste gang. For der er vist ikke meget tvivl om, at vi ikke har set det sidste til ‘Daech’, som terrorbevægelsen notorisk bliver kaldt i Frankrig. Fordi franskmændene nægter at omtale en terrorbevægelse som en ‘Stat’. Det kan du læse mere om her.\nVi er alle sammen er blevet påvirket af begivenhederne i fredags. Men livet går videre, selvom det ikke er det samme længere.\nAarhus 2017 Alliance Française anbefalinger anmeldelse Annecy ARoS kunstmuseum Bordeaux Bretagne Cinemateket Claude Monet DOM-TOM DROM-COM film Frankofoni Frankrig Franske film Franske Film Mandage Grand Teatret historie impressionisme Institut Français La rentrée littéraire la Route des Grandes Alpes litteratur Monets have Montesquieu My French Film Festival Napoleon nationalsymbol Normandiet opskrifter oversættelse oversøiske departementer oversøiske områder Paris Pays de la Loire præsidentvalg Frankrig Regioner Saint-Emilion Savoie Sommerferie Sprog Tour de France turisme Øst for Paradis\nEn tak og to arrangementer\nJette til Destination: Auvergne\nJens Peder Weibrecht til Destination: Auvergne\nJette til En tak og to arrangementer\nDorrit Munk Jørgensen til En tak og to arrangementer


Fremstillings -virksomheder - outsourcing & offshoring trends - effektivitet\nFremstillings -virksomheder – outsourcing & offshoring trends\nDet globale marked for fremstillingsvirksomheders outsourcing og off-shoring fremviser tre meget interessante trends: -Outsourcingsmodellerne skifter tydeligt fra “one-stop-shopping” til en aktiv portfolio-model med flere outsourcingsdestinationer som kan komplementere hinanden, og ofte supplere hinanden, -virksomhederne blander outsourcing og offshoring i modsætning til at gøre det til en enten-eller beslutning, og -destinationerne for outsourcing bliver stadig mere afgørende for de outsourcende virksomheders evne til at tilgå, udvikle og levere til nye markeder.\nFinanskrisen har påvirket markederne voldsomt. Budgetter har helt klart været beskåret og fokus for outsourcings- og offshoringsaktiviteterne har stort set kun været på omkostningsreduktioner og reduceret investeringsniveau. Men nu begynder man at ane en forandring, der viser at virksomhederne ikke længere alene fokuserer på overlevelse, men faktisk går fremad, og at denne fremdrift giver anledning til at se på andre fordele ved off-shoring og outsourcing. Mest overbevisende er forøget agilitet og forbedret adgang til markeder. Agilitet er en vigtig bestanddel i en moderne, proaktiv organisation, som ønsker at reagere hurtigt på ændringer i markedstrends og samtidig styre risici; en udfordring som outsourcing og offshoring direkte kan adressere. Hvad der er lige så afgørende og tæt forbundet til virksomhedernes fremtidige vækst, er den nære tilstedeværelse på de fremmede markeder, som et middel til at åbne døre på disse markeder. Dermed skiftes fokus fra blot at reducere omkostninger til også at udnytte de eksterne værdikæder til at fremme andre strategiske formål.\nDer er en tydelig model under udvikling, hvor dem der outsourcer, skaffer sig en portefølje af produktionspartnere, frem for at outsource til en enkelt eller meget få leverandører. Dette betyder ofte anvendelse af en blanding af både outsourcing og offshoring, og en brug af multiple destinationer for produktion. Valget står ikke længere mellem en destination i Indien eller i Kina, men i stedet om, hvordan den outsourcende virksomhed vælger at udbygge sin portefølje til at dække sine ofte komplekse og foranderlige behov, ved hjælp af en række forskellige destinationer, herunder også near-shore og indenlandske destinationer. Virksomhederne begynder at udvælge de strategiske faktorer, som kan gøre en forskel, og som de vil fokusere på i deres outsourcingsproces. Fremtidens succesrige forretningsmodel vil ikke bygge på en tæt vertikal integrering, men i stedet satse på opbygning af et strategisk netværk, som effektivt kan udnytte eksterne ressourcer, teknologier og standardiserede processer til at udmønte forretningsstrategien.\nEn stor del af outsourcing handler dog stadig om at nedbringe omkostninger, primært lønomkostninger. Virksomheder med en høj lønandel i deres omkostningsstruktur og med standardiserede processer, kan fortsat skaffe sig en forbedring af konkurrenceevnen ved outsourcing eller offshoring til lavtlønslande. Fordelene ved at lægge produktion eller produktudvikling ud til lavtlønsområder, kan dog meget vel vise sig at være kortvarige. For det første kan man regne med løninflation som en pålidelig følgesvend hos næsten alle offshore destinationer efter den indledende fryd over de opnåede bundpriser. Mange har oplevet, at prisfordelen er blevet reduceret væsentligt over en kort årrække. For det andet oplever mange virksomheder, at en indsats for at øge produktiviteten inden for egne rækker gennem effektivisering og standardisering af processerne, medfører så store besparelser, at det ikke er tillokkende at investerer i en videre flytning af produktionen. For det tredje ser mange virksomheder en stigende efterspørgsel efter near-shore og on-shore muligheder for leverance for på den måde at kunne servicere deres markeder bedre. Denne type outsourcing/offshoring handler mere om at skaffe værdi for kunderne, end om at udnytte lavere lønomkostninger. Dette flytter samtidig fokus fra rene udflytninger af simple produktionsopgaver over til outsourcing/offshoring af vidensintensive opgaver, som f.eks. produktudvikling og administrative opgaver.\nDet eneste uforanderlige er forandring. Også inden for outsourcing er der behov for at reagere på trends, makro-økonomiske forhold, markedsmodenhed, lovgivning, politik og teknologi, og ofte at reagere hurtigt. For at kunne være succesrige i dette miljø, kræver det at virksomheder udvikler en strategisk vision såvel som en operationel plan, men også løbende justerer, for at kunne tilpasse sig det evigt skiftende landskab. Den tidligere fokus på outsourcing af simple, og standardiserede, produktionsopgaver til områder med lave lønomkostninger er drejet over mod et endnu større outsourcing marked, karakteriseret ved funktionsmæssig specialisering baseret på teknologi, analytics, kundeservice og et større fokus på kundeværdi; et skift der giver store muligheder for dem, som kan udnytte disse faktorer. De følgende tre profiler på danske virksomheder, FOSS, GN Netcom, og FLSmidth Airtech, viser virksomheder, der har indset dette skift. De har hver især reageret på de nye og foranderlige vilkår, de har integreret outsourcing/ offshoring i deres forretningsstrategier, og de har ændret de interne processer, for at kunne klare sig i dette nye paradigme.\nGN Netcom Profil\nGN Netcom er verdensleder inden for innovative håndfri audioløsninger. Under brandet Jabra udvikler og markedsfører GN Netcom produkter fra call-center høretelefoner og Bluetooth høretelefoner til kommunikation og musik, og bil-telefoni-løsninger for mobile brugere. Jabra høretelefoner har vundet talrige produkt- og design priser. Hovedkvarteret ligger i Ballerup uden for København, og GN Netcom har ca. 900 medarbejdere, og en omsætning i 2012 på 2,3 millioner kr.\nSelv om GN koncernen er 145 år gammel, er Jabra og den mobile forretning en ung del af organisationen, og indkøbsfunktionen og logistikken har gennem de sidste 8-10 år været under kraftig ændring og forbedring.\nOutsourcing: Som forudsætning for skalerbarhed\nGN Netcom valgte at benytte outsourcing i modsætning til offshoring for mere effektivt at kunne reagere på markedetsændringer i efterspørgsel. At have underleverandører, der kan tilpasse sig forskellene i efterspørgsel, er en kæmpe fordel for en virksomhed som GN Netcom, der producerer forbrugerelektronik, og som derfor konstant og hurtigt skal udvikle teknologi til konstant ændrede forbrugerbehov. GN Netcom har ingen fremstilling i Danmark. Da GN Netcom skulle finde passende partnere at outsource til, var det naturligt at søge mod Kina for EMS (Electronic Manufacturing Services) partnere. Infrastrukturen i Kina er god og flere større komponent-producenter ligger tæt på hinanden, hvilket betyder at GN opnår øget effektivitet ved at udnytte konkurrencen mellem producenterne til at opnå konkurrencedygtige priser og kompetencer. De komponenter, som GN ikke kan få i Kina, er lettilgængelige på markeder i nærheden, feks. i Korea, Taiwan eller Japan. GN Netcom har for tiden to EMS leverandører. Outputtet herfra er i alt ca. 11 millioner høretelefoner, herunder høretelefoner til forretningsbrugere, Bluetooth mono og stereo høretelefoner, Bluetooth højttalere, billøsninger, samt høretelefoner til indendørs brug. Hovedparten af GNs Netcoms outsourcing foregår til EMS leverandører, som arbejder tæt sammen med GN Netcoms produktudviklere (i R&D), der står for design, specifikation og support. En mindre del foregår til ODM leverandører (Original Design Manufacturer), som selv bidrager med udvikling, fremstilling og design af specifikke produkter.\nAt være åben over for effekterne af løninflation\nAl GN Netcoms fremstilling foregår inden for to timer fra Hong Kong – et område der er under hastig forandring. Infrastrukturen forbedres, og på arbejdsmarkedet sker en solid kompetenceudvikling, så denne region har oplevet løninflation hurtigere end i andre dele af Kina. Fremstillingsvirksomheder overvejer derfor mulighederne for at flytte produktionen længere ind i fastlandet, men det er ikke en beslutning, der er let at tage, da det indebærer øgede omkostninger til logistik, øget transport- tid og udfordringer med at finde egnet arbejdskraft. GN Netcom har fokus på markedsudviklingen, og på hvor de markedsledende virksomheder rykker hen. Der er en interessant udvikling i gang, ikke kun i Asien, men også i Afrika. Uden dog at kunne true Kinas rolle som ”verdens fabrik” kan Afrika give europæiske virksomheder interessante fordele, fordi det er tættere på de europæiske markeder, og befolkningen har bedre sprogfærdigheder, såsom fransk og engelsk.\nKlar profil for outsourcing partnere\nSelv om GN Netcom er en stor virksomhed i Danmark, og forventningerne til de næste to års indtjening er, at der sker massiv vækst, så er GN Netcom en beskeden virksomhed set i et globalt perspektiv. De større komponentleverandører arbejder med voluminer, der er mange gange større, end de mængder GN Netcom går på markedet med. Dette kan gøre det svært at fastholde EMS markedets førende virksomheder. Derfor har GN udarbejdet guidelines for at udvælge specifikt EMS leverandører, som siger at GN ikke må være under 10% og ikke over 30% af en given EMS leverandørs forretning. Denne regel gør, at GN Netcom aldrig bliver så stor en kunde, så de er en leverandørs eneste kunde, og også at GN Netcom undgår at blive så små, at de mister indflydelse hos en leverandør. Det betyder også, at GN hele tiden aktivt skal styre og udvide sin portfolio af leverandører for at efterleve denne regel og samtidig vokse som forventet. GN’s produktsortiment er komplekst, produktionsvoluminer er lave, og der er mange forskellige produkter. Som kundeprofil er GN derfor ikke en særlig attraktiv kunde for større EMS firmaer, som f.eks. Foxcon, der bedre passer til stort volumen og lav produktspredning. Et enkelt GN Netcom produkt kan indeholde 80 forskellige SKU (Stock Keeping Units), og det forudsætter en fleksibel produktionsløsning. De leverandører, der let kan tilpasse sig, er ofte relativt små og deres modenhed inden for fremstillingsprocesser er lav. Dette har betydet, at GN Netcom har måttet investere betydelig tid og energi i at udvikle disse leverandører.\nGN’s begyndelse inden for outsourcing var baseret på en klar beslutning om at kunne producere til konkurrencedygtige priser. GN’s erfaringer med outsourcing i de efterfølgende år har åbnet øjnene for de forretningsmæssige muligheder i denne beslutning. Det er i dag helt klart, at en leverandør, der forstår GN’s produkter, og som har evnen til at udvikle ud fra lav volumen og høj kompleksitet, vil kunne komplementere GN’s egen udvikling, og i praksis udviske grænserne mellem ODM og EMS. Denne trend – om end endnu ikke helt udfoldet – peger på, at partnerskaber vil være en naturlig forlængelse af GN’s arbejde med outsourcing.\nFLSmidth Airtech Profil\nFLSmidth Airtech (FLSA) er en division i FLSmidth A/S med domicil i Valby (København). FLSmidth A/S leverer ingeniørarbejde og fabrikker til mineral og cement industrier over hele kloden. Airtech divisionen fokuser på løsninger inden for luftforurening, Air Pollution Control (APC), der kan reducere emission af partikler og gasser fra industriel produktion. FLSA har 400 medarbejdere på verdensplan og en omsætning på 1,1 mia DKK.\nOutsourcing som et krav for konkurrencedygtighed\nFLSA besluttede sig oprindeligt for at outsource for at forblive konkurrencedygtige på markedet generelt. For FLSA var offshoring og outsourcing ikke blot en mulighed, det var et krav. Som Jørgen Christian Iversen, General Manager FLSA, siger “De i vores branche, som ikke gjorde det, er ikke længere i vores branche”. Som et eksempel kan nævnes en tysk konkurrent, INTENSIVE, som insisterede på at beholde fremstillingen i Tyskland, og som for nylig har været nødt til at dreje nøglen om.\nOutsourcing af FLSA letmetal produktion\nFor at forblive konkurrencedygtige begyndte FLSA i begyndelsen af 90’erne at outsource en del af produktionen til Polen, og flyttede den senere til Slovakiet. Da FLSA fik en stor opgave i Sverige, begyndte FLSA i stedet, at outsource en del produktion til Kina. Det var en stor succes, og i 2008 nåede det kinesiske produktionsvolumen op på 15.000 ton med leverancer til mange markeder uden for Kina, herunder Brasilien. FLSA var blandt de allerførste til at gennemføre denne type outsourcing og supply chain management, som i dag er ganske almindelig. Hovedparten af den outsourcing som FLSA foretager i letmetal er udskæring, bukning, profilsvejsning og plates (10-15.000 ton). Dette udgør ca. halvdelen af FLSA’s omkostninger i denne kategori, og berører ca. 25 projekter årligt. Hvert projekt leveres indenfor ca. 3 måneder. Cirka 50% af det arbejde, der outsources, er mere komplekst maskinarbejde, og omkring 25 % er elektriske komponenter, f.eks. motorer og transformatorer. Al FLSA’s produktion er baseret på skræddersyede, kundespecifikke konstruktioner, hvilket betyder at konstruktionerne er forskellige i de forskellige produkter og komponenter, hvilket for leverandørerne betyder mange varianter og lave seriestørrelser. Derfor er der kun få muligheder for automatiseret produktion, og det kræver leverandører, der kan arbejde fleksibelt.\nEt “sweet-spot” blandt leverandører\nDen ideelle leverandør for FLSA er ofte et værksted med omkring 50 ansatte der kan producere 50-200 ton per måned. Værksteder, der er større, passer ikke godt, da FLSA så bliver for lille i forhold til andre kunder og derfor mindre vigtig for leverandøren. Derfor er det en slags ’sweet-spot’ for FLSA at udgøre omkring en tredjedel af leverandørens kapacitet. Et argument i overvejelserne om at anvende de større leverandører har været, at de ofte kan tilbyde den seneste teknologi. Men denne teknologi er ikke ikke nødvendig for FLSAs produktion, og det bliver derfor en grund til at fravælge denne slags leverandører, for at undgå at betale de højere priser.\nKunsten at vælge det rette sted at producere\nFLSA og moderselskabet, FLSmidth, arbejder over det meste af kloden, også i nogle af de mere udfordrende steder, men infrastruktur, transport, lønomkostninger, politisk ustabilitet, bureaukrati og sikkerhed for medarbejderne betyder, at der faktisk er begrænsninger for, hvor FLSA kan vælge at placere produktionen. Kriterierne for at vælge en leverandør og en placering er, at der skal være gode værksteder, som det er relativt nemt at kommunikere med. Evnen til at kommunikere er afgørende. Yderligere skal leverandøren være tæt på en havn. Et typisk projekt ender med 40, 50 eller endda 60 containere, som skal sejles ud, så transportomkostninger er et vigtigt kriterium. Selv om det måske var billigere at flytte produktionen længere ind på det kinesiske fastland, hvor lønudgifterne er lavere, end der hvor havnene er, så sætter den yderligere transporttid og den mindre veludviklede lokale infrastruktur en begrænsning for FLSA’s muligheder for at flytte dertil. En typisk kontrakt løber i 8 -10 måneder. Shipping til Europa eller USA fra Kina tager ca. 6 uger. At tilføje 2-3 ugers yderligere transporttid for en produktionsfacilitet længere inde på fastlandet, vil ofte være en deal-breaker for kunden. Niveauet for lønomkostninger i Sydafrika, der ellers ville være et egnet sted, vil ikke styrke FLSA’s konkurrenceevne. Det samme gælder Brasilien, som grundet lønomkostninger og regulativer gør produktionen 5 gange dyrere end i Kina. I Nigeria er lønnen lav, men sikkerheden er ikke god nok for medarbejderne. Så selv om FLSA skal være aktivt tilstede i disse markeder, har det ofte været nødvendigt med en model, hvor en central ’hub’ produktion leverer til mange markeder, snarere end at adskille produktionen i flere mindre enheder.\nI praksis betyder FLSA’s fremstilling i Kina, Europa og Indien at disse kan levere til de respektive markeder, og samtidig gøre redundans til et risiko-styrings-værktøj. Fremstillingen foregår i syd og i vest i Indien, i det østlige Kina, nord og syd for Shanghai, og dermed tæt på havnene, og i sydøst Europa i Bulgarien og Rumænien. At være tæt på kunderne har over tid vist sig at være en fordel i sig selv. Kunder i Filippinerne kan betjenes fra Indien eller Kina. Fremstilling i Indien kan også dække det afrikanske marked.\nSelvom der foregår meget lidt produktion i Danmark, f.eks. nogle få komponenter eller reservedele, giver europæisk produktion en betydelig værdi, primært fordi det er tæt på mange markeder og sekundært fordi nogle kunder insisterer på det. Flere russiske kunder har haft dårlige erfaringer med kinesiske eller indiske leverandører, og kræver at produktionen foregår hos FLSA i Bulgarien eller Rumænien.\nDe barske realiteter på markedet har udfordret FLSA gennem årtier til, at tilbyde høj kvalitet til en konkurrencedygtig pris. En del af successen skyldes at FLSA har set mulighederne, og har handlet på dem; har udvist vilje og evne til at flytte produktionen til Polen, så til Slovakiet og Kina, og til sidst tilføjet Indien og sydøst Europa til porteføljen for at styre risici og volumen, samt være tæt på kunderne. Denne fleksibilitet og handlekraft bringer FLSA i en god position, til at kunne håndtere markedets udvikling og løninflation, og samtidig beskytte sig mod de mest åbenlyse udfordringer mod forretningen. Ved at have en vifte af supplerende produktionssteder er organisationen styrket og har samtidig bragt sig tættere til sine kunder.\nProfil: FOSS A/S\nFOSS A/S, der har hovedsæde i Hillerød, er en førende leverandør af løsninger til analyse og kvalitetskontrol af fødevarer, herunder mælk, korn, kød, vin og biobrændsel. FOSS har salgs- og serviceafdelinger i 28 lande, 1200 ansatte verden rundt og en omsætning på €230 millioner i 2012. 98% af FOSS’ salg ligger uden for Danmark.\nEn rejse, der starter med kost-optimering\nFOSS har i mange år haft en standardiseret tilgang til sourcing og brug af underleverandører, og i forlængelse heraf blev det i 2008 besluttet at etablere et offshore produktionscenter i Kina. Faciliteterne, der ligger i Suzhou, ca 100 km fra Shanghai og formelt blev etableret i 2009, skulle være et standard produktionsanlæg, med fokus på at samle og afprøve de FOSS-produkter, som er mindre komplekse, men med målet på længere sigt at udvikle et billigere produkt med færre funktioner, som skulle egne sig til salg på de mindre købedygtige markeder. FOSS var i stand til at opnå besparelser på 50-60%, primært ved at bruge lokale leverandøer med lavere omkostninger til arbejdskraft. Da FOSS skrev business casen var lønforskellen mellem Danmark og Kina i forholdet 1 til 20. Gennem de følgende seks år faldt forskellen til 1 til 10, hvilket er mindre end før, men dog stadig et overbevisende argument for en udflytning. Det var fra starten ikke et mål at produktionsanlægget skulle være meget stort, men undervejs fik FOSS øjnene op for et større potentiale for offshoring til Kina. FOSS’ vækst i dette marked var årligt ca. 10-12 %, og da der var de nødvendige kompetencer tilstede i Kina, blev produktionen udvidet, til også at omfatte produkter til andre markeder end Kina. FOSS har efterfølgende yderligere etableret et vedligeholdelsescenter og et regionalt kundeservicecenter der. FOSS har endvidere bygget et udviklingscenter i Kina, der udvikler en mindre andel af produktlinen med lav-komplekse kemiske analyseinstrumenter til verdensmarkedet. Da 40% af FOSS’ kemisk analyseforretning (kemisk analyse er 20% af FOSS’ samlede forretning) i dag ligger i Kina, giver det en klar forretningsmæssig fordel at have en del af fremstillingen her også. I 2015 vil FOSS’ produktion af instrumenter, eller moduler af instrumenter være samlet på den kinesiske facilitet, som til den tid vil stå for en tredjedel af FOSS’ samlede omsætning.\nFOSS’ erfaringer er, at produktion i Kina ikke i sig selv kan dække hele det kinesiske marked. Dette marked vil købe kinesisk-producerede produkter, men kun hvis de forhandles til en ekstremt konkurrencedygtig pris. Pålidelig test af mælk og fødevarer har blandt kinesiske forbrugere en høj prioritet, og mange af FOSS’ kinesiske kunder anderkender“Made in Europe” som et brand, der kan give en højere pris. Produktionsfaciliteterne i Danmark står således for den sidste montering, installerer software og foretager den afsluttende afprøvning og kalibrering, hvilket udgør den kvalitetssikring, der er så afgørende både i Kina og på FOSS’ andre markeder.\nOutsourcing tages også i brug\nI 2013 besluttede FOSS at udvikle en prototype til et produkt, specifikt til det indiske marked. I stedet for selv at investere i produktionsfaciliteter vælger FOSS her at udnytte kompetencerne hos sin leverandør, Flextronics og tilsætter dermed outsourcing til sin portfolio af produktion og fremstilling. Indien er verdens største mælkeproducent selv om markedet primært består af bønder med ganske få køer. Mælken leveres til en af de over 100.000 opsamlingssteder, og transporteres derefter til afkøling og videre til et mejeri. Denne model betyder, at mælken flyttes meget rundt i en usammenhængende produktions- og værdikæde uden én bestemt kilde til kvalitetssikring. Der er derfor et tydeligt behov for gode, stabile, billige og ofte også mobile mælkeanalyse-produkter. Udfordringen var hvordan produkterne skulle produceres til dette marked. Dansk produktion ville betyde for høj en pris til markedet, kinesisk produktion ville blive belagt med importafgifter og en opfattelse af lav kvalitet, og det forventede produktionsvolumen er for lav til at berettige åbning af en ny fabrik i Indien. Baseret på disse overvejelser besluttede FOSS sig for at outsource til Flextronics.\nDe besparelser FOSS opnåede gennem outsourcing og offshoring, har været omfattende og var en del af den oprindelige business case. Alligevel var den største gevinst af det sammenhængende sourcing, montage- og kvalitets kredsløb først synlig på et senere tidspunkt. At skabe et sådan ’økosystem’ i tæt samarbejde med leverandørerne, blev nøglen til øget effektivitet og værdiskabelse hos FOSS. FOSS havde allerede før udflytningen, en stor del af sit netværk af leverandører og under-leverandører i Kina, og dette gjorde det logisk at samle montering og afprøvning i nærheden. Mange omkostninger og megen gennemløbstid ved at sende elementer og dele frem og tilbage mellem Danmark og Kina blev sparet. Hvad har vist sig endnu mere vigtigt er, at FOSS, ved at være fysisk tilstede, og dermed bringe sourcing, montering og kvalitetssikring sammen, har udviklet afgørende forbedrede relationer med de lokale leverandører, hvilket har sparet tid og penge. Selv om den oprindelige business case alene havde fokus på at optimere produktionsomkostninger ved at nedbringe lønudgifterne, har FOSS lært, at ved at åbne fokus til en bredere række aktiviteter, med særligt henblik på LEAN, har FOSS opnået både omkostningsreduktion og en bæredygtig værdiforbedring for hele virksomheden.\nRessourcer frigøres til vækst\nI arbejdet med at etablere og øge sin offshoring og outsourcing, har FOSS kunnet frigøre ressourcer og gøre det muligt for virksomheden at innovere, udvikle nye produkter, udforske nye markeder og vokse. Poul Bundgaard, SVP Production and Supply Chain, siger at hvis ikke FOSS kunne spare produktionsomkostninger via outsourcing og offshoring, “så ville vi være nødt til at skære mere i de faste udgifter.” “Outsourcing og offshoring frigiver energi, så vi kan fokusere på vækst.”\nDe tre cases er baseret på interviews gennemført i december 2013/januar 2014 af Katie Gove, Managing Director, Trellis med: Claus Hjerrild Holm, Director, Outsourcing, GN, Jørgen Christian Iversen, General Manager, FLSmidth Airtech Division og Poul Bundgaard, SVP Production and Supply Chain, FOSS A/S.\nAf Katie Gove, Direktør, Trellis, kg@trellis.dk


▷ Billige Gardinstang Træ online [Se bedste tilbud] - High On Sophie\nHjem▷ Billige Gardinstang Træ online [Se bedste tilbud]\nDesignfund.dk er i dag en af de bedste internet handler inden for boligartikler. Forretningens sortiment spænder over mere end 4000 produkter fra en række brands. Netshoppens Trustpilot-evaluering på 8,9 af 10 vidner om god tilfredshed hos kunderne. Scoren er baseret på 826 evalueringer, hvoraf 583 af dem er 5-stjernede. På Facebook er 12763 personer fans af Designfund.dk, og her har netbutikken modtaget 31 vurderinger med en middel rating på 4,2 ud af 5, som lige så vel er yderst flot.\nDubuy.dk er i dag en af de største e-butikker med boligartikler. Firmaets udvalg indeholder på den anden side af 18000 varer fra diverse mærker. Firmaets Trustpilot-rating på 8,7 ud af 10 indikerer stærk kundeloyalitet. Bedømmelsen er baseret på 2677 ratings, hvoraf 2129 af disse er 5-stjernede. På Facebook er 15637 mennesker tilhængere af Dubuy.dk, og her har webshoppen modtaget 535 anmeldelser med en gennemsnitlig score på 4,35 ud af 5, som også er virkelig godt.\nMoebelKompagniet.dk er aktuelt iblandt de bedste online selskaber inden for boligartikler. Forretningens udvalg indbefatter over 1500 varer fra flere producenter. Firmaets Trustpilot-evaluering på 9 ud af 10 bevidner god tilfredshed hos kunderne. Ratingen er baseret på 239 ratings, hvoraf 206 af disse giver topkarakter. På Facebook er 9539 brugere tilhængere af MoebelKompagniet.dk, og herpå har webshoppen modtaget 109 bedømmelser med en middel rating på 4,9 af 5, hvilket tillige er ultra overlegent.\nIllux.dk er nu imellem de bedste internet shops i Danmark der sælger boligartikler. Forhandlerens udvalg rummer på den anden side af 1000 produkter fra en række producenter. Butikkens Trustpilot-vurdering på 9,2 ud af 10 giver indtryk af stor tilfredshed hos kunderne. Bedømmelsen er baseret på 235 anmeldelser, hvoraf 194 af dem giver topkarakter. På Facebook er 7513 personer fans af Illux.dk, og herpå har forretningen modtaget 44 anmeldelser med en middel score på 4,7 af 5, hvilket lige så vel er ultra flot.\nWallstickerland.dk er pt. en af de mest benyttede internet varehuse med boligartikler. Butikkens udvalg indeholder over 500 varer fra en række mærker. Webbutikkens Trustpilot-evaluering på 7,8 ud af 10 markerer stærk kundetilfredshed. Vurderingen er baseret på 59 evalueringer, hvoraf 41 af dem giver topkarakter. På Facebook er 39170 personer fans af Wallstickerland.dk, og herpå har webshoppen modtaget 32 ratings med en gennemsnitlig vurdering på 4,3 af 5, hvilket også er ultra godt.\nGardinstang Træ handles på nettet\nFlere online outlets tildeler nu et stort udvalg af muligheder for levering. En af de mest populære er lige nu udleveringssteder, fordi du på den måde nemt kan hente bestillingen lige når det passer dig. Fragtmetoden er altså ret så praktisk, og oftest endvidere den billigste leveringsløsning.\nDu kan ligeledes foretrække at få varerne leveret hjem til dig selv eller ud på din arbejdsplads. Fragtmetoden er til tider lidt mere pebret, men omvendt yderst bekvem. Den billigste leveringsversion af gardinstang træ er utvivlsomt at du selv henter ordren, men det står og falder med at du bor tæt på gardinstang træ online shoppens hjemsted.\nLeveringshastigheden kan vise sig at være ualmindeligt vital forudsat vi mangler varerne øjeblikkeligt, og herved er det jo fornuftigt at man ser nærmere på det estimerede leveringstidspunkt på det pågældende produkt.\nFlere gardinstang træ e-forhandlere stiller garanti om 1 hverdags levering på mange af shoppens varer, men glem ikke at det er forudsat at handlen laves forud for et angivent tidspunkt, således at de har en chance for at nå at få gardinstang træ betjent forud for at logistikmedarbejderne får fri.\nEn hel del internet varehuse byder på portofri fragt, men i reglen forudsætter det at man indkøber for et fastsat beløb. Ellers kunne du foretrække den mest prisbevidste løsning til levering, hvilket oftest – om du er nær Taastrup, Holbæk eller Bramming – vil være at få bragt din bestilling til en pakkeshop.\nDet er i høj grad smart for enhver at finde de laveste priser på gardinstang træ i blandt forskellige online virksomheder, og altså har masser af internet firmaer været tvunget til at nedsætte salgsværdien på en række af deres produkter – til babyer og børn, og endvidere også til damer og herrer – enormt, og endda nogle gange tilbyde fragt uden omkostninger.\nDet kan dog immervæk være smart at sammenholde diverse online forhandlere efter gardinstang træ rabatkoder forinden du gennemfører din handel, sådan at du er sikret at skaffe sig den skarpeste pris.\nDu skal trods alt være opmærksom på, at når en butik på nettet frembyder gardinstang træ til salg for en salgspris der kan ses som uendeligt fremragende, så kan det for det meste være et kendetegn på en bedragerisk internet handler. Bestillinger med betalingskort er i hvert fald indbefattet af en anordning, hvilket assisterer køberen overfor fup e-shops.\nVi tilråder bestillinger med betalingskort eller MobilePay. Som alternativ kunne du overveje en afdragsordning som f.eks. ViaBill, såfremt du har til hensigt at dække betalingen i flere bidder.\nForud for at nogen bestiller gardinstang træ i en e-shop behøver man i og for sig granske webshoppens regler, men det er bare ikke særlig interessant.\nEt nemmere alternativ kunne derfor være at granske om internet webshoppen er støttet af e-mærket, da det kan være en tryghed om at e-forhandleren opretholder de officielle danske regler, og at e-forhandleren lejlighedsvis tilses af sagkyndige som er meget fortrolige de gældende regulativer. Desuden giver det dig mulighed for at få hjælp, hvis du forvoldes dilemmaer ved din ordre.\nTillige tilråder vi at du er vidende om de mest aktuelle betingelser der har betydning for ordren, til eksempel hvilken byttepolitik på gardinstang træ internet forretningen kører med. I relation til det er det virkelig vigtigt, at man til enhver tid gemmer sin faktura, så man altid kan påvise ordren, uden hensyn til om man efterspørger produkter til en voksen eller et barn.\nTrustpilot bringer dig immervæk fantastiske muligheder for at studere ganske mange øvrige køberes evalueringer og derved er det godt, at du eftersøger internet forretningens gardinstang træ anmeldelser før du lægger din bestilling.\nFacebook fører til ydermere ret værdifulde chancer for at få kendskab til webbutikkens kundetilfredshed. Foruden det ser vi mange internet forhandlere som giver folk mulighed for at publicere en omtale af virksomhedens service, hvilket også må drages fordel af til at tage stilling til kundetilfredsheden.\nVores website er finansieret ved hjælp af reklamer. Vi har tætte samarbejder med masser af webbutikker idet vi fremviser butikkernes varer, og får honorar om den besøgende vi sender videre laver en transaktion.\nVejledning om gardinstang træ og internet firmaer ajourføres løbende, men man kan ikke stille os ansvarlig for reguleringer der eventuelt er foretaget efter sidste opdatering af websitets oplysninger.


IT OG LÆRINGSDESIGN (L-ILD)\nForskningsgruppen L-ILD - IT og læringsdesign, arbejder med at gentænke læringsprocesser gennem IT, hvor fokus er på IT's muligheder for at kvalificere læring og styrke kreativitet og innovation. Forskningsgruppen hører til Institut for Kultur og Læring og bringer en række af landets førende forskere inden for IT, læring og didaktik sammen.\nDigitalisering og internettet er vigtige faktorer i samfundsmæssige forandringer og er højt prioriteret i uddannelsessystemer over hele verden. L-ILD arbejder både grundvidenskabeligt og med aktions- og praksisforskning i samarbejde med eksterne partnere om IT, læring og didaktik. Fokus er især på it i grundskoler og i videregående uddannelser.\nForskningen undersøger nye læringsformer i formelle og uformelle sammenhænge, multimodalitet og interaktion i teknologisk intensive læringsmiljøer, som er centrale i innovation af uddannelsessektoren, virksomheder og andre organisationer.\nForskningsgruppens aktiviteter er forankret på Aalborg Universitets campusser i København og Aalborg, og forskerne råder over laboratorie-faciliteter i både København og Aalborg.\nI København indgår forskerne fra L-ILD i ’ILD-Lab – Forskningslab for It og Læringsdesign’, som drives i samarbejde med forskere fra vidensgruppen ’KILD – Kommunikation, IT og Læringsdesign’, der er hjemmehørende på Institut for Kommunikation og Psykologi.\nI Aalborg har man ’X-LAB – Design, Learning and Innovation’, hvor forskerne fra L-ILD i Aalborg bedriver forskning og samarbejde.\nSe mere om forskningsgruppens medlemmer, projekter og publikationer på den engelske hjemmeside (link nedenfor).\nTelefon: 9940 2361


Dufte og lugte — sproget.dk\nDu er her: Forside › Råd og regler › Artikler mv. › Sproget — Jyllands-Postens sprogklumme › Dufte og lugte\nKan man dufte til en blomst? Det mener en del sprogbrugere at man kan, og det kan i den grad bringe sindene i kog blandt de sprogbrugere der mener at man ikke kan. Senest (4.3.2011) harcelerer en læserbrevsskribent her i avisen over sprogbrugen og påstår at det er Dansk Sprognævn der har "godkendt at man kan 'dufte' til noget". Det er det nu ikke. Ifølge loven har Sprognævnet til opgave at fastlægge ords stavemåde, men ikke deres betydning.\nSprognævnet følger med i sprogets udvikling besvarer spørgsmål om sprog og sprogbrug, men Nævnet bestemmer ikke hvad ordene betyder. Det kan kun sprogbrugerne.\nDen oprindelige situation i dansk var at 'dufte' kun kunne bruges i betydningen 'udsende duft'. Man kunne altså sige 'blomsterne dufter', men ikke 'hun dufter til blomsterne'. 'Lugte' kunne – og kan – bruges i betydningerne 'udsende en lugt' ('sæben lugter godt', 'han lugter af øl') og 'snuse til' ('han lugter til maden').\nImidlertid kan en del sprogbrugere efterhånden også bruge 'dufte' i betydningen 'snuse til', især i de tilfælde hvor de mener der må være tale om en behagelig lugt. Denne brug af 'dufte' har været kendt siden begyndelsen af 1950' erne og er ikke ligefrem blevet mindre almindelig med årene.\nNår 'dufte til' har vundet frem på bekostning af 'lugte til', skyldes det formodentlig at mange sprogbrugere forbinder noget negativt med ordet 'lugte'. Når 'noget lugter' betyder det jo at det udsender en ubehagelig lugt ('puh, det lugter!') eller (i overført betydning) at det er mistænkeligt ('den sag lugter!'), og det har sikkert været en medvirkende årsag til ændringen.\nMed den nye brug af 'dufte' har sproget fået tilføjet en betydningsnuance det ikke havde før. Hvis man siger at man 'dufter til maden', har man signaleret at man forventer en behagelig lugt.\nHvis man derimod siger at man 'lugter til maden', udtrykker man ikke på forhånd forventning om hvorvidt lugten er god eller dårlig.\nBetydningsnuancer regnes sædvanligvis for en gevinst for sproget, men i dette tilfælde er det åbenbart ikke alle der er enige.\n« Forrige: "Bolle" — et ord på efterløn? Næste: Et udmærket ord »


Det fine fad er formet af et helt palmeblad, og er perfekt til servering af frugt, snacks eller kage. Tørrede palmeblade er et let og formstabilt materiale, der holder tæt ved både varme og kolde væsker. Hvert fad er unikt, da de fremstår, som naturen har skabt dem. Derfor har hvert fad sin helt egen struktur, som giver et smukt udtryk ved alle selskaber. Mere naturligt bliver det ikke.\nFadets minimums mål er 50 cm langt og 30 cm bredt. Bemærk at størrelsen og form kan afvige\nPakken indeholder 1 stk. fad\nFadet er vandtæt og smagsneutralt\nFadet er komposterbart i henhold til EN 13432


Johannes Sløk var teolog og idéhistoriker og ansat i forskellige professorater ved Aarhus Universitet i årene 1959-1986. Han var en væsentlig drivkraft bag oprettelsen af faget idéhistorie på universitetet i 1967 og blev selv samme år professor på det nyåbnede institut. Senere blev han professor i etik og religionsfilosofi på Teologi. Han var en af de såkaldte fire store Aarhus-teologer, den yngste i flokken, sammen med K.E. Løgstrup (1905-1981), P.G. Lindhardt (1910-1988) og Regin Prenter (1907-1990).\nSløk er kendt som provokatør og en stor intellektuel, som i høj grad har formet dansk teologi i efterkrigstiden. Han studerede livet igennem kristendommen, og hvad det vil sige at være menneske. Sløk var dybt inspireret af og arbejdede bl.a. med Platon, Shakespeare og Kierkegaard, og især sidstnævnte havde han livet igennem stor interesse for.\nJohannes Sløk blev født den 27. april 1916 og levede frem til den 30. juni 2001. Han voksede op på Solbjerg, Frederiksberg, med sin far, postkontrollør Charles Peter Beriot Sløk, sin mor, Ingeborg Münzberg, og to ældre søskende. Han var, ifølge ham selv, født ind i en kedsommelig lidenskabsløs ikke-verden, hvor han var blevet placeret i et småborgerligt middelklassehjem uden sans for store armbevægelser. Der voksede han op på Frederiksvej, i hvad han beskrev som et affektløst område blottet for lyster og laster, glæder og sorger, fester og dans. Som 11-årig mistede Sløk sin far. Begivenheden fik ham til at indgå en aftale med Gud om at vie sit liv til ham, hvis Gud så ville love at sørge for resten.\nStudietid og ansættelse på Aarhus Universitet\nI 1943 blev Sløk uddannet cand.theol. fra Københavns Universitet, og herefter arbejdede han et år som højskolelærer. De efterfølgende tre år var han ansat som undervisningsassistent på Aarhus Universitet, hvor han sideløbende fungerede som hjælpepræst ved Skt. Lukas Kirke, alt imens han skrev på sin disputats om forsynstanken. Han forsvarede disputatsen i 1947 og modtog universitetets guldmedalje for den. Derefter var han indtil 1949 på studierejser i Paris, Basel, Cambridge og Rom.\nFra 1952 til 1959 var han ansat som lektor, og i 1959 oprettede Det Teologiske Fakultet så et professorat til ham i systematisk teologi. I 1967 blev han ansat som professor ved det nyåbnede Institut for Idéhistorie på Aarhus Universitet, hvor han sad, indtil han i 1977 vendte tilbage til Teologi. Der bestred han Løgstrups gamle professorat indtil 1986, og han blev en meget værdsat professor i etik og religionsfilosofi.\nJohannes Sløk underviste både på Teologi og Idéhistorie ved Aarhus Universitet. Fra: AU Institut for Kultur og Samfund\nSløk som teolog\nSløk var ikke nogen religiøs natur, hvilket han absolut heller ikke forsøgte at lade som om. I sin selvbiografi Mig og Godot fra 1986 skrev han: ”når sandheden skal frem, afskyr jeg religiøsitet, religiøse mennesker, religiøs fromhed; jeg er allergisk over for det og foretrækker langt kynikere, spottere, ironikere, ateister, nihilister, anarkister”. Han skrev endvidere, at det var ren nødvendighed, der havde tvunget ham til religiøsitet, selvom han ikke fandt trøst i tanken om et liv efter døden. Sløk havde det ikke nemt med fromhed, og han gav ikke meget for nogen som helst ret moral, og da slet ikke når kristendom og moral skulle blandes sammen. Alligevel måtte der findes en anden virkelighed end den virkelighed, der nu engang kaldtes for virkeligheden.\nSløk bedrev teologi på samtidens, altså sekulariseringens præmisser. Han abonnerede ikke på en metafysisk Gud, men opfattede Gud som en gåde. En grundtanke i Sløks forfatterskab er, at mennesket er ude af trit med tilværelsen, og hvis det skal have den mindste chance for at komme på god fod med den igen, må det ske ved kristendommens mellemkomst. Personligt var Sløk livet igennem gennemsyret af en erfaring af livet som absurd og Gud som paradoksal. Det betyder, at man intet kan vide om Gud, da det religiøse undslår sig beskrivelser. Det religiøse kan kun leves.\nSløks teologiske position og grundanfægtelse er Guds nærvær i fravær. Hans anfægtelse er, at Gud burde være der, men ikke er der, og netop dette Guds gådefulde fravær er med til at skabe Sløks gudsbegreb. Sløk opfatter derimod Gud som relationel. Gud og menneske står i et gensidigt forhold til hinanden: Gud bliver Gud i kraft af mennesket, og mennesket bliver menneske i kraft af Gud. For Sløk kan Gud ikke fastholdes i en metafysisk orden, men i sproget og fortællingen kan Gud komme til orde som den Gud, der har en relation til mennesket – en relation, der udmønter sig ved, at Gud benævner mennesket som det af Gud elskede og dermed værdifulde menneske. Det er i sproget og historien, at Gud og mennesket kan relatere til hinanden. Og fordi Gud hele tiden er i gang med at fortælle og udspænde vores historie, er han alligevel konstant nærværende i sit fravær.\nMyten og den narrative teologi\nFor Sløk var myten afgørende. Han undersøgte mytens betydning, og hvordan sproget er med til at konstituere myten som sand. For Sløk betegner myten ikke en myte i konkret forstand som f.eks. Ødipus-myten. Myten betegner en grundlæggende sproglig kategori, der ligger forud for ethvert konkret udtalt sprog. Sløk har hentet inspiration fra Saussures begreber ’langue’ og ’parole’, hvor ’langue’ er sproget som system og ’parole’ refererer til det konkrete udtalte/skrevne sprog. Myten er ikke fundet på, den har meldt sig. Selvom myten i sin natur er metaforisk og allegorisk, repræsenterer den et oprindeligt ursprog, som alle andre sprogformer, vi kender, udspringer af. Senere sprogbrug, f.eks. det rationelle sprog, får os til at abstrahere fra mytens umiddelbarhed og sandhed.\nMyte og sprog hænger sammen, og for at vise dette tager Sløk udgangspunkt i Johannesprologen, som er fortællingen om Gud, der blev menneske og trådte ind i tiden. Da Gud åbenbarede myten og skabte verden, var det igennem sproget. Ordet skaber, hvad det nævner, og myte, sprog og historie hænger således intimt sammen. Myten forkynder netop Gud som én med en historie, der har en begyndelse og en afslutning i tiden. Kristus er en myte, der er hændt og hænder i vore dage, og ordet blev kød, for at Gud og menneske kunne mødes i tiden. Sådan forener kristendommen sproget, myten og historien, som netop kan og skal forkyndes. Gud åbenbarede sig for at fortælle en historie, og i menneskets identifikation med Guds historie knyttes urtiden og nutiden sammen, og det er netop forkyndelsens opgave at få Gud og menneskets fortælling til at mødes. Sondringen mellem det reale og det imaginære er altså for rationaliteten omsonst.\nMytens sandhed er ikke lige at trænge bagom, for ”sandheden har man bag om sig, som det, der ikke på et eller andet tidspunkt er opdaget, men som er den ur-afsløring, i hvilken alting tog sin begyndelse”. Derudover kan Sløk i sin sprogfilosofi forstå sproget som det, der skaber både virkelighed og kultur. Han kan f.eks. skrive, at i en kultur, hvor der tros på, tales om og skrives om elverpiger, findes der elverpiger. Det sande sprog er for Sløk dét, der hviler på myten, og der, hvor man lever umiddelbart sandt, er når man lever ud af myten.\nJesu forkyndelse handler ikke om moral\nI 1959 udgav Sløk Kristen moral før og nu. Bogen gik i rette med den gængse forestilling om, at der skulle findes en kristen etik. For Sløk var moral en given tids kulturelle normer og denne epokes opfattelse af, hvilke handlinger der er rosværdige. Sløk undersøger, hvad kristen moral går ud på, først ved at modstille den israelitiske og græske livsforståelse. Det er vigtigt at vedkende sig, at Jesu forkyndelse er opstået i en meget anderledes kultur end den græske.\nDa Rom bliver kristnet i senantikken, kæmper to vidt forskellige livs- og verdenssyn over for hinanden. Grækeren opfatter verden som en kosmisk, harmonisk og evig totalitet i modsætning til den israelitiske forståelse, hvor verden ikke er evig, men skabt. Med skabelsesakten kommer der mening ind i verden, og israelitten forstår sig selv ud fra den magt, der satte ham, altså Gud. Grækeren henter derimod sin livsforståelse fra det evige og rationelt organiserede kosmos og forsøger at komme overens med dets fornuftige principper. Jesu forkyndelse blev i perioden ganske uvedkommende underlagt den græske prisme og blev da udbygget til et kultursystem med moralske principper.\nDa kristendommen blev gjort til statsreligion i Rom, blev den hurtigt organiseret. De nydannede menigheder i Rom følte sig bundet af menigheden i Jerusalem, der var den romerske kirkes absolutte udgangspunkt. Men snart overtog kirken senantikkens hellenistiske opdragelsessystem, hvor der var klare linjer for, hvad man skulle tro og gøre. Der konstrueredes altså, ud fra græsk tænkning, et højere princip, på hvilket man kunne bygge moral. Sådan kommer moralen ind i kristendommen, selvom Jesu forkyndelse ikke i sig selv har noget med moral at gøre. Men det viste sig succesfuldt for kirken at agere moralsk vejleder i en moralsk degenereret tid, hvor stoikerne og andre filosofiske bevægelser også forsøgte at højne den moralske tilskyndelse og dermed samfundet.\nUdgivelser og inspirationer\nSløk udgav mere end 60 værker og oversatte og kommenterede 13 Shakespeare-dramaer til dansk. Han skrev om nogle af den europæiske tænknings største skikkelser såsom Platon, Jesus, Spinoza, Cusanus, Mirandola, Shakespeare og Kierkegaard foruden en lang række teologiske og idéhistoriske emner. Han søgte altid at beskrive mennesket i verden og forstå det på baggrund af dets kultur og samfund.\nEn hovedtanke hos Sløk var hans tanker om det absurde teater, som han udfolder i Det absurde teater og Jesu forkyndelse fra 1968. Mennesket er en skuespiller på tilværelsens scene, som skal spille en rolle, men menneskets ønske om sammenhæng i tilværelsen imødekommes sjældent, og derfor opfattes tilværelsen som absurd. Sløk analyserede ligheder og forskelle mellem kirke og teater og mellem Jesu forkyndelse og det absurde teater. Man ved om ham, at han ikke ejede evnen til spontanitet, hvorfor tanken om at spille en på forhånd kendt rolle må have givet mening. Verden kræver noget af en, og har man ikke let ved improvisationen, kan det være betryggende med et regelsæt for, hvordan man bør spille og agere.\nSløk arbejdede især inden for eksistentialisme, sprogfilosofi og narrativ teologi. Som eksistentialistisk teolog angiver han teologen og Kierkegaard-eksperten Kristoffer Olesen Larsen (1899-1964) som sin eneste og egentlige læremester. Sløk var kierkegaardianer indtil knoglemarven, og han opfattede ligesom Kierkegaard lidenskaben som menneskets egentlige bestemmelse. Mennesket forsøger lidenskabeligt at finde kvaliteten ved tilværelsen og fordrer konstant mening, men når lidenskaberne ikke opfyldes i den forventning, vi havde til dem, opstår følelsen af absurditet. Han opsummerer tanken i sin bog om renæssancehumanisten Pico della Mirandola: ”mennesket kan blive hvad som helst, men det kan tilsyneladende ikke blive sig selv”.\nJohannes Sløks biografi i Studenterhåndbogen 1966. Fra: AU Universitetshistorie\nUdvalg af Sløks værker:\nSløk, Johannes: Kristen moral før og nu (1959).\nSløk, Johannes: Det religiøse instinkt (1960).\nSløk, Johannes: Det absurde teater og Jesu forkyndelse (1968).\nSløk, Johannes: Teologiens elendighed (1979).\nSløk, Johannes: Da Kierkegaard tav (1980).\nSløk, Johannes: Det religiøse sprog (1981).\nSløk, Johannes: Kierkegaards univers. En ny guide til geniet (1983).\nSløk, Johannes: Den kristne forkyndelse (1983).\nSløk, Johannes: Da Gud fortalte en historie (1985).\nSløk, Johannes: Mig og Godot. Erindringsforskydninger (1986).\nSløk, Johannes: Herre, giv mig mere vantro (1988).\nSløk, Johannes: Moralen der blev væk (1993).\nSløk, Johannes: Livets elendighed. Kierkegaard og Schopenhauer (1997).\nHjortkjær, Christian og Nørkjær, Hans (red.): Sløk – perspektivforskydninger (2016).\nAarhus Universitet folkekirken Freja Cæcilie Petri Bondgaard kirke og religion kultur\nLæs mere om Sløk på AU Universitetshistorie


marts, 2022 - Bitcoin er den førende kryptovaluta - Page 3\nDet er ikke overraskende, at Bitcoin er blevet de facto førende i kryptovalutaverdenen. Den digitale valuta handles under symbolet BTC og har en markedsværdi på over 1 billioner dollars, langt mere end nogen anden valuta, der findes. Ethereum, den næstmest værdifulde digitale valuta, har i øjeblikket en markedsværdi på 450 milliarder dollars. Den er også den mest populære blandt store investorer, og Winklevoss-tvillingerne har endda forsøgt at oprette en børshandlet fond for at følge den. Enkel Og Sikker Bitcoin Mens…\nHvordan Man Køber Og Investerer I Bitcoins Resumé\nDet er ikke overraskende, at Bitcoin er blevet de facto førende i kryptovalutaverdenen. Den digitale valuta handles under symbolet BTC og har en markedsværdi på over 1 billioner dollars, langt mere end nogen anden valuta, der findes. Ethereum, den næstmest værdifulde digitale valuta, har i øjeblikket en markedsværdi på 450 milliarder dollars. Den er også den mest populære blandt store investorer, og Winklevoss-tvillingerne har endda forsøgt at oprette en børshandlet fond for at følge den. Hvordan Man Køber Og Investerer…\nBitcoin Free 2022 Resumé\nDet er ikke overraskende, at Bitcoin er blevet de facto førende i kryptovalutaverdenen. Den digitale valuta handles under symbolet BTC og har en markedsværdi på over 1 billioner dollars, langt mere end nogen anden valuta, der findes. Ethereum, den næstmest værdifulde digitale valuta, har i øjeblikket en markedsværdi på 450 milliarder dollars. Den er også den mest populære blandt store investorer, og Winklevoss-tvillingerne har endda forsøgt at oprette en børshandlet fond for at følge den. Bitcoin Free 2022 Mens den…\nHvordan Man Kan Købe Monero I Danmark Resumé\nDet er ikke overraskende, at Bitcoin er blevet de facto førende i kryptovalutaverdenen. Den digitale valuta handles under symbolet BTC og har en markedsværdi på over 1 billioner dollars, langt mere end nogen anden valuta, der findes. Ethereum, den næstmest værdifulde digitale valuta, har i øjeblikket en markedsværdi på 450 milliarder dollars. Den er også den mest populære blandt store investorer, og Winklevoss-tvillingerne har endda forsøgt at oprette en børshandlet fond for at følge den. Hvordan Man Kan Købe Monero…\nDansk Ethereum Forhandlere Resumé\nDet er ikke overraskende, at Bitcoin er blevet de facto førende i kryptovalutaverdenen. Den digitale valuta handles under symbolet BTC og har en markedsværdi på over 1 billioner dollars, langt mere end nogen anden valuta, der findes. Ethereum, den næstmest værdifulde digitale valuta, har i øjeblikket en markedsværdi på 450 milliarder dollars. Den er også den mest populære blandt store investorer, og Winklevoss-tvillingerne har endda forsøgt at oprette en børshandlet fond for at følge den. Dansk Ethereum Forhandlere Mens den…\nVil Bitcoins Gøre Mig Rig Resumé\nDet er ikke overraskende, at Bitcoin er blevet de facto førende i kryptovalutaverdenen. Den digitale valuta handles under symbolet BTC og har en markedsværdi på over 1 billioner dollars, langt mere end nogen anden valuta, der findes. Ethereum, den næstmest værdifulde digitale valuta, har i øjeblikket en markedsværdi på 450 milliarder dollars. Den er også den mest populære blandt store investorer, og Winklevoss-tvillingerne har endda forsøgt at oprette en børshandlet fond for at følge den. Vil Bitcoins Gøre Mig Rig…\nBitcoin Verditilvekst Siden Dens Begyndelse Resumé\nDet er ikke overraskende, at Bitcoin er blevet de facto førende i kryptovalutaverdenen. Den digitale valuta handles under symbolet BTC og har en markedsværdi på over 1 billioner dollars, langt mere end nogen anden valuta, der findes. Ethereum, den næstmest værdifulde digitale valuta, har i øjeblikket en markedsværdi på 450 milliarder dollars. Den er også den mest populære blandt store investorer, og Winklevoss-tvillingerne har endda forsøgt at oprette en børshandlet fond for at følge den. Bitcoin Verditilvekst Siden Dens Begyndelse…\nHvordan Til At Tjene Fra Bitcoin Resumé\nDet er ikke overraskende, at Bitcoin er blevet de facto førende i kryptovalutaverdenen. Den digitale valuta handles under symbolet BTC og har en markedsværdi på over 1 billioner dollars, langt mere end nogen anden valuta, der findes. Ethereum, den næstmest værdifulde digitale valuta, har i øjeblikket en markedsværdi på 450 milliarder dollars. Den er også den mest populære blandt store investorer, og Winklevoss-tvillingerne har endda forsøgt at oprette en børshandlet fond for at følge den. Hvordan Til At Tjene Fra…\nEthereum Dkk Citat I Dag Resumé\nDet er ikke overraskende, at Bitcoin er blevet de facto førende i kryptovalutaverdenen. Den digitale valuta handles under symbolet BTC og har en markedsværdi på over 1 billioner dollars, langt mere end nogen anden valuta, der findes. Ethereum, den næstmest værdifulde digitale valuta, har i øjeblikket en markedsværdi på 450 milliarder dollars. Den er også den mest populære blandt store investorer, og Winklevoss-tvillingerne har endda forsøgt at oprette en børshandlet fond for at følge den. Ethereum Dkk Citat I Dag…\nÅbn Online Valuta Wallet Resumé\nDet er ikke overraskende, at Bitcoin er blevet de facto førende i kryptovalutaverdenen. Den digitale valuta handles under symbolet BTC og har en markedsværdi på over 1 billioner dollars, langt mere end nogen anden valuta, der findes. Ethereum, den næstmest værdifulde digitale valuta, har i øjeblikket en markedsværdi på 450 milliarder dollars. Den er også den mest populære blandt store investorer, og Winklevoss-tvillingerne har endda forsøgt at oprette en børshandlet fond for at følge den. Åbn Online Valuta Wallet Mens…


Danmarks nye kampfly skyder skævt | jv.dk\nDe første af Danmarks 27 nye F-35-fly forventes at lande i Danmark i foråret 2023. Foto: Free/Master Sgt. John Nimmo, Sr.\nMaskinkanonen på Danmarks nye kampfly, F-35, skyder skævt. Det er ét af flere udestående problemer med flyet, påpeger Pentagons testchef.\n08 feb. 2019 kl. 12:12\nFlyets kanon har svært ved at ramme plet.\nDet er blot et af de problemer, som stadig plager udviklingen af F-35-kampflyet, der er udset til at afløse F-16 som Danmarks kampfly, skriver Altinget.\nProblemerne remses op i den årlige redegørelse om det amerikanske forsvars udviklingsprojekter, som det amerikanske forsvarsministerium Pentagons særlige kontrollør af udviklingsprojekter Robert F. Behler i sidste uge afleverede til den amerikanske kongres.\nEn af de ting, der ikke fungerer, er flyets maskinkanon. Den er ikke præcis nok, og det er uacceptabelt, fastslår Robert F. Behler i sin redegørelse, som Altinget har læst.\nProblemerne med at ramme præcist er ikke noget nyt. Det var også et problem, som Behler påpegede i sidste års redegørelse. Han opfordrer flyets producent, Lockheed Martin, til at finde ud af, hvorfor kanonen ikke er præcis nok, og implementere en løsning på problemet.\nBehler peger også på, at en række huller i F-35-flyets forsvar mod cyberangreb, som Lockheed Martin tidligere er blevet gjort opmærksom på, stadig eksisterer. Mere end 300 fly er produceret, og adskillige værn og lande har taget de første fly i brug. Processen er imidlertid skruet sådan sammen, at færdigudviklingen af flyet foregår parallelt med produktionen og leveringen af de første flere hundrede fly.\nDerfor arbejdes der stadig med at udvikle flyet og få tingene til at fungere.\nProblemer med software\nEt andet tilbagevendende problembarn er den software, teknikerne skal bruge til at diagnosticere flyene. Den fungerer fortsat langtfra optimalt og det tager ofte længere tid for U.S. Air Force at få gjort et F-35-fly klar til at gå i luften end et fjerdegenerations-fly som eksempelvis F-16 eller F-15.\nDesuden er under 60 procent af flyene klar til at gå i luften på et givent tidspunkt. Rådighedsprocenten har været omtrent den samme i de sidste tre år. Programmet har iværksat tiltag for at forbedre rådigheden, men de er stadig ikke slået igennem, påpeger Robert F. Behler.\nEks-minister om kampfly, højspændingsmaster og vejstrid: Staten tromler den lille mand\nBørn vågner og skriger i rædsel over kampfly\nFå overblikket: Derfor er Danmarks kommende kampfly så udskældte\nShowets sjove samlingspunkt - Krogsgaard afløser Maibom ved Kulturshow 2020\nGuld og sorte oliven - hvem skal modtage JydskeVestkystens kulturpris 2020\nCrossfit i Sønderborg: At udvikle sig selv sammen med andre\nGenlæs liveblog: EfB taber 1-3 til FCK\nErhvervsråd og Den Åbne Skole tilbyder kreativt læringsrum "Skaberiet"